Lúky (Bratislava)

Lúky sú bratislavská miestna časť v mestskej časti Petržalka. Sú rozdelené na 10 lokalít Lúky 1 - 9 a Stredné lúky.

 Poloha 
Lúky sa nachádzajú v južnej časti Petržalky, z najjužnejšej časti sa dá z okien vidieť až do Rakúska. 

 Hranice 
Zo severu tvoria hranicu ulice Pajštúnska ulica a Kutlíkova ulica, zo západu Kopčianska ulica, z juhu Panónska cesta, zo severovýchodu väčšinou Chorvátske rameno a z juhovýchodu Čistiaca stanica odpadových vôd Petržalka na Betliarskej ulici. Staršie Lúky zahŕňali na západe územie len po Panónsku cestu a na východe niekedy aj územie (resp. veľkú časť územia) dnešnej miestnej časti Draždiak. 

Hranice častí (lokalít)https://upload.wikimedia.org/wikipedia/commons/d/df/L%C3%BAky_I-IX.png:
 Lúky 1 (= Lúky I) sú ohraničené ulicami Pajštúnska, Budatínska, Šintavská a Jantárová cesta
 Lúky 2 a Lúky 3 (= Lúky II a Lúky III) ohraničujú ulice Šintavská, Budatínska ulica, Lietavská ulica a Jantárová cesta.
 Lúky 4 a Lúky 5 (= Lúky IV a Lúky V) sa nachádzajú medzi ulicami Lietavská, Panónska cesta a Jantárová cesta.
 Lúky 6 (= Lúky VI) sa nachádzajú medzi Jantárovou cestou a Veľkým Draždiakom a zahŕňajú aj územie okolo Tematínskej a Starhradskej ulice (staršie niekedy zahŕňali aj západnú časť dnešnej miestnej časti Draždiak).
 Lúky 7 a Lúky 8 (= Lúky VII a Lúky VIII) sú ohraničené Dolnozemskou cestou, Panónskou cestou, Jantárovou cestou a na severe Chorvátskym ramenom.
 Lúky 9 ležia na východ od Dolnozemskej cesty (v súčasnosti je tu najmä Čistiaca stanica odpadových vôd).
 Stredné lúky sa nachádzajú medzi Kopčianskou ulicou a Budatínskou ulicou

vľavo|náhľad|Topoľčianska ulica, Lúky 6

V blízkosti sa nachádza diaľnica D2.

 Dejiny 
Sídlisko Lúky vznikalo v ôsmich etapách a to v rokoch 1978-1986.

náhľad|Panelák na Strečnianskej ulici, Lúky 2

Pôvodné názvy ulíc:

Kalininova, Saburovova, Vasilevského, Rybalkova, Rokosovského, Jeremenkova, Grečkova, Jakubovského, Žukovova, Kovpakova, Buďonného, Ulica československých interbrigadistov, Lunačarského, Bebelova, Botevova, Námestie F.E.Dzeržinského, Ulica J.Furcevovej, Drábikova, Cichowského, Ulica Zoje Kosmodemjanskej, Dolnozemská cesta.

V roku 1991 boli ulice premenované:

Pajštúnska, Kutlíkova, Starhradská, Tematínska, Topoľčianska, Smolenická, Holíčska, Brančská, Šintavská, Budatínska, Vyšehradská, Strečnianska, Znievska, Lietavská, Vígľašská, Šášovská, Beňadická, Jantárová cesta, Jasovská, Turnianska, Krásnohorská, Betliarska, Humenské námestie, Žehrianska, Ľubovnianska, Bzovícka, Antolská, Dolnozemská cesta.
vľavo|náhľad|Kostol sedembolestnej panny Márie na Betliarskej ulici.

 Cestné komunikácie 
Aj keď sa na prvý pohľad môže zdať, že Lúky sa nachádzajú v odľahlej časti Petržalky, nie je pravdou, že nemajú dobré vybavenie.

náhľad|Pajštúnska ulica, oddeľujúca Dvory od Lúk

Hlavné tepny tvoria:
 Betliarska ulica-pre Lúky 7 a Lúky 8 
 Jantárová cesta-pre všetky lokality okrem 7 a 8
 Dolnozemská cesta-pre Lúky 8
 Pajštúnska-pre Lúky 1
 Kutlíkova-pre Lúky 6
 Panónska cesta-pre všetky Lúky okrem 6
 Šintavská-1, 2
 Lietavská-3, 4
 Budatínska-3, 2, 1

 Školstvo 
náhľad|ZŠ Budatínska 61, založená v roku 1983
Na Lúkach vyrástlo v osemdesiatych rokoch sedem základných škôl-Turnianska, Žehrianska, Beňadická, Tematínska, Budatínska, Strečnianska a Holíčska a trinásť materských škôl: Holíčska 30, Holíčska 22, Tematínska, Topoľčianska, Šintavská, Strečnianska, Znievska 26, Znievska 2, Lietavská, Vyšehradská, Turnianska, Žehrianska, Krásnohorská a Bzovícka.

V druhej polovici deväťdesiatych a prvej polovici prvého desaťročia 21. storočia sa ale spustila silná racionalizácia pre úbytok detí:
 2000-Zánik ZŠ Žehrianska, sídlisko Lúky VIII.-zlúčenie do ZŠ Turnianska-Lúky VII.
 2003-Zánik ZŠ Strečnianska, sídlisko Lúky II.-zlúčenie do ZŠ Budatínska-Lúky III.
 2004-Zánik ZŠ Beňadická, Lúky V.-zlúčenie do ZŠ Turnianska-Lúky VII., ZŠ Tematínska, Lúky VI.-zlúčenie do ostatných škôk

 Súčasné ZŠ 
náhľad|ZŠ Holíčska 50
 ZŠ Turnianska 10-Lúky VII.-Lúky V., Lúky VII., Lúky VIII., Slnečnice
 ZŠ Budatínska 61-Lúky III.-Lúky V., Lúky IV., Lúky III.
 ZŠ Holíčska 50-Lúky I.-Lúky I., Lúky II., Lúky VI.

 Súčasné MŠ 
náhľad|Jasovská ulica, Lúky 7|vľavo
 MŠ Bzovícka 6
 MŠ Turnianska 6
 MŠ Holíčska 30
 MŠ Strečnianska 2
 MŠ Lietavská 1

 Dopravné spojenie 

 Obchodné reťazce 
Lidl-Betliarska ulica, BILLA-Jantárová cesta

 Zdravotníctvo 
 Univerzitná nemocnica svätého Cyrila a Metoda-Antolská
 Zdravotné stredisko-Strečnianska
 Súkromná nemocnica MEDISSIMO-Tematínska

 Kultúra a iné 
 Dom kultúry Lúky
 Evanjelický kostol-Znievska
 Tatra banka bankomat-Jantárová cesta
 Pošta-Jasovská-57, Holíčska-56
 Reštaurácie, pekáreň a predajne
 Ihriská

 Zeleň 
náhľad|Veľký Draždiak
Príjemné a rekreačné porstredie sa nachádza na severe a východe Lúk-Veľký Draždiak, Chorvátske rameno-pešia zóna a lužné lesy. 

 Referencie 

 Zdroje 
 https://www.google.sk/maps
 http://www.bratislava.sk/mestska-cast-hlavneho-mesta-sr-bratislava-petrzalka/os-11009777/p1=11049947
 https://imhd.sk/ba/cestovne-poriadky

Kategória:Miestne časti Petržalky